ગાંધીનગર સહિત ઉત્તર ગુજરાતના બનાસકાંઠા અને પાટણ જિલ્લો બુધવારે સામાન્ય ગરમ રહ્યા હોય તેમ મહત્તમ તાપમાન ૩૦ ડિગ્રીની આસપાસ રહ્યું હતું. જ્યારે બાકીના ત્રણેય જિલ્લાનું મહત્તમ તાપમાન ૨૮ અને ૨૯ ડિગ્રી વચ્ચે રહ્યું હતું. જો કે, લઘુત્તમ તાપમાનમાં આંશીક ઘટાડો થતાં રાત્રે ઠંડીએ વધુ જોર પકડ્‌યું છે. પાટણના પદ્મનાભ ચાર રસ્તા પાસેની કેનાલ પાછળના ખુલ્લા ખેતરમાં ભટકતું જીવન ગુજારતા ઠાકોર કાન્તીજી નાનું ઠંડીના કારણે મોત નિપજ્યું હતું.